ΓΡΑΠΤΗ ΕΡΩΤΗΣΗ E-1429/02

υποβολή: Armando Cossutta (GUE/NGL) προς την Επιτροπή

(23 Μαΐου 2002)

Θέμα: Πυρομαχικά με απεμπλουτισμένο ουράνιο

Σύμφωνα με είδηση των τελευταίων ημερών εξακριβώθηκαν στην Ιταλία 7 νέες περιπτώσεις παιδιών, τέκνων ιταλών στρατιωτικών πουπηρέτησαν στη Βοσνία και τη Σομαλία, τα οποία γεννήθηκαν με σοβαρές νευρολογικές δυσπλασίες, συμπτώματα που παρουσίασαν και εκατοντάδες παιδιά τέκνα αμερικανών βετεράνων του πολέμου του Κόλπου.

Σύμφωνα με πολλές μελέτες οι δυσπλασίες αυτές καταλογίζονται κατά πάσα πιθανότητα στις επενδύσεις με απεμπλουτισμένο ουράνιο ορισμένων βλημάτων μέσου και μεγάλου διαμετρήματος που διαθέτει το ΝΑΤΟ, πυρομαχικά που χρησιμοποίησαν και οι ιταλοί στρατιωτικοί όπως συνάγεται από εσωτερική ανακοίνωση του ιταλικού στρατού με ημερομηνία 12 Ιανουαρίου 2001, από την οποία προκύπτει ότι ήδη από το 1985 είχαν αγορασθεί βλήματα με απεμπλουτισμένο ουράνιο.

Κατά την Ολομέλεια του Ευρωπαϊκού Κοινοβουλίου στο Στρασβούργο τον Ιανουάριο του 2001, διεξήχθη συζήτηση σχετικά με το αποκαλούμενο σύνδρομο των Βαλκανίων, κατά τη διάρκεια της οποίας τόσο ο Ύπατος Εκπρόσωπος της ΚΕΠΠΑ Χαβιέ Σολάνα όσο και ο σουηδόςπουργός Lars Danielsson, προεδρεύων του Συμβουλίου, τόνισαν ότι το θέμα είχε τη μέγιστη προτεραιότητα.

1. Είναι ενήμερη η Επιτροπή των σοβαρών συμπτωμάτων που παρουσίασαν πολλοί στρατιωτικοί οι οποίοι προέρχονται από επιχειρήσεις στη Βοσνία·

2. Διαθέτει η Επιτροπή αποτελέσματα μελετών σχετικά με τις συνέπειες των πυρομαχικών με εμπλουτισμένο ουράνιο στον άνθρωπο·

3. Δεν θεωρεί η Επιτροπή ότι χρειάζεται άμεση αναστολή της χρήσης τέτοιου τύπου πυρομαχικών που εξακολουθούν να χρησιμοποιούνται στις ασκήσεις θέτοντας σε σοβαρό κίνδυνο τηνγεία του στρατιωτικού προσωπικού·

4. Δεν θεωρεί ο Ύπατος Εκπρόσωπος της ΚΕΠΠΑ απαράδεκτη την επιφυλακτική στάση του ΝΑΤΟ ως προς την παροχή πληροφοριών για τη χρήση πυρομαχικών με απεμπλουτισμένο ουράνιο·

Απάντηση του κ. Patten εξ ονόματος της Επιτροπής

(27 Ιουνίου 2002)

Οι ανησυχίες σχετικά με τη χρήση απεμπλουτισμένου ουρανίου στα πυρομαχικά που χρησιμοποιήθηκαν κατά τη διάρκεια των συγκρούσεων στα Βαλκάνια αναλύθηκαν από την ομάδα εμπειρογνωμόνων που συστάθηκε δυνάμει του άρθρου 31 της συνθήκης Ευρατόμ. Το πόρισμα αυτής της ομάδας, το οποίο ανακοινώθηκε στις 6 Μαρτίου 2001, κατέληγε στο συμπέρασμα ότι η έκθεση στην ακτινοβολία απεμπλουτισμένου ουρανίου δεν έχει ανιχνεύσιμες συνέπειες στην ανθρώπινηγεία.

Οι εκθέσεις του Προγράμματος των Ηνωμένων Εθνών για το Περιβάλλον (UNEP) (13 Μαρτίου 2001), της Παγκόσμιας Οργάνωσης Υγείας (ΠΟΥ) (1η Μαΐου 2002), και της British Royal Society (12 Μαρτίου 2002) κατέληξαν σε παρόμοια συμπεράσματα. Οι τελευταίες δύο εκθέσεις εξετάζουν και τη χημική τοξικότητα του ουρανίου, καταλήγοντας ότι δεν είναι αναμενόμενο να εμφανιστούν βλαβερές συνέπειες στους νεφρούς και σε άλλα όργανα.

Υπάρχει μεγάλη πείρα στο χειρισμό, στην αποθήκευση και στη χρήση του απεμπλουτισμένου ουρανίου, το οποίο ουδέποτε προκάλεσε αποδεδειγμένες βλαβερές συνέπειες στους εργαζόμενους.

Η Επιτροπή δεν διαθέτει νομική αρμοδιότητα για να εμποδίσει τη χρήση αυτών των πυρομαχικών. Ούτε διαθέτει επιστημονικά επιχειρήματα που να αιτιολογούν τηνποστήριξη εκ μέρους της παρόμοιας αναστολής.

Η Επιτροπή συνιστά τα θέματα που άπτονται της αρμοδιότητας του Ύπατου Εκπροσώπου για την κοινή εξωτερική πολιτική και την πολιτική ασφαλείας (ΚΕΠΠΑ) ναποβάλλονται απευθείας στον ίδιο.